Foto: Farg‘onada Damas va Spark ishtirokida yo‘l-transport hodisasi yuz berdi

Farg‘ona shahridagi Akvapark chorrahasida Damas va Spark avtomobillari ishtirokida yo‘l-transport hodisasi yuz berdi. Bu haqda Facebook’dagi “Voditeli Tashkenta (Drivers.uz)” guruhida fotoxabar qoldirilgan.

“Bir hafta ichida yettinchi yoki sakkizinchi avariya”, — deb yozgan xabar muallifi, hodisalar chorrahadagi svetoforning ishlamay qolgani oqibatida yuz berganini qo‘shimcha qilgan.
Ayni vaqtda, bir guruh foydalanuvchilar, svetofor ishlamayotgan bo‘lsa, tezlikni pasaytirib, o‘zaro hurmatni saqlagan holda avtomobilni boshqarish lozimligini qayd etib o‘tgan.
Hodisa aynan qachon yuz berganiga aniqlik kiritilmagan. Avariya natijasida tan jarohati olib, jabrlanganlar to‘g‘risida aniq ma’lumot yo‘q.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.